เอสเธอร์ หวิดจมน้ำ สน กระโดดช่วยไว้ทันซีนสุดโหด ใน เล่ห์เกมรัก
หนุ่มยุกต์ ส่งไพศาล ปล่อยให้ สาวเอสเธอร์ อยู่กับน้องหมาจนได้เรื่อง เรื่องราวดำเนินมาถึงตอนที่ สายฟ้า (ยุกต์ ส่งไพศาล) ไปประชุมเรื่องการประมูล เลยปล่อยให้ น้ำแข็ง (เอสเธอร์ สุปรีย์ลีลา) เล่นกับ เจ้าลัคกี้ ขณะที่เล่นกันน้ำแข็งเห็นลัคกี้กำลังจะจมน้ำ เลยตัดสินใจกระโดดลงไปช่วย แต่ขาดันเป็นตะคริวเลยหวิดจมน้ำ โชคดีสายฟ้าเข้ามาช่วยไว้ได้ทัน และต้องปั๊มหัวใจกันชุลมุน งานนี้เลยได้รู้ความจริงเกี่ยวกับน้ำแข็ง ส่วนจะเป็นเรื่องอะไรนั้นต้องติดตามฉากนี้ สาวเอสเธอร์ จะจมน้ำ ถือเป็นซีนที่โหดที่สุดของการถ่ายทำละคร เล่ห์เกมรัก เลยก็ว่าได้ เพราะเป็นฉากที่มีทั้งความกดดันสุดๆ ไหนจะเรื่องสถานที่ เวลา และอุปกรณ์ต่างๆ ที่สำคัญต้องปรบมือรัวๆ ให้กับเหล่าทีมงานและนักแสดง เพราะซีนนี้ต้องลงไปถ่ายกันจริงๆ ในทะเล และด้วยสถานที่ไม่เอื้ออำนวย ทำให้เราไม่สามารถส่งทีมงานทุกคนลงไปได้ จึงทำให้ซีนนี้มีแค่ผู้กำกับฯ ตากล้อง และนักแสดงเท่านั้น อีกทั้งต้องดูแลเรื่องความปลอดภัยของนักแสดงด้วย ถือว่าไม่ง่ายเลย แต่ สาวเอสเธอร์ และ หนุ่มสน ก็ทุ่มเทสุดๆ มีโดนน้ำทะเลกระเด็นเข้าตาบ้าง เข้าปากกันไปหลายรอบ อย่างไรก็ตามพระเอกหนุ่มเองก็ดูแลเอสเธอร์เป็นอย่างดีตลอดการถ่ายทำ และด้วยความเป็นมืออาชีพของทั้งสองคน ทำให้การถ่ายทำซีนนี้สำเร็จออกมาให้เราได้ชมอย่างสวยงามติดตามฉากลุ้นระทึกเหล่านี้ได้ในละคร เล่ห์เกมรักวันพุธที่ 19 สิงหาคมนี้ เวลา 21.30 น. ทางพีพีทีวี ช่อง 36>>อ่านนิยายไทยรัฐทั้งหมดได้ที่นี่<<
ฉากนี้ สาวเอสเธอร์ จะจมน้ำ ถือเป็นซีนที่โหดที่สุดของการถ่ายทำละคร เล่ห์เกมรัก เลยก็ว่าได้ เพราะเป็นฉากที่มีทั้งความกดดันสุดๆ ไหนจะเรื่องสถานที่ เวลา และอุปกรณ์ต่างๆ
เล่ห์เกมรัก,เล่ห์เกมรัก EP.19,เอสเธอร์ สุปรีย์ลีลา,ยุกต์ ส่งไพศาล,ละคร เล่ห์เกมรัก,PPTV,นิยาย,ละคร